L'equip del No Sólo Fútbol Club Sagunto visita el consistori
26 de setembre 2017

![Imagen 1](/media/lxlnz2jk/53_c_no_solo_futbol_02.jpg)![Imagen 2](/media/o1njdewh/53_c_no_solo_futbol_04.jpg)

​La vesprada d'ahir, dilluns 25 de setembre, el No Sólo Fútbol Club Sagunto va visitar l'ajuntament de la ciutat amb l'objectiu de conèixer el funcionament de la institució més propera a la ciutadania. L'alcalde de Sagunt, Quico Fernández, i el regidor d'Esports, Miguel Chover, van rebre els integrants del club i als seus familiars en el Saló de Plens, on els van explicar el dia a dia del consistori i, a més, van respondre a les peticions i suggeriments dels jòvens esportistes.

 ![](/media/plzadiad/53_c_no_solo_futbol_05.jpg)  
  

Esta formació, impulsada per l'entrenador Javier Alcaina, qui també va assistir a la visita, i formada per joves esportistes, té com a finalitat educar a través de l'esport, en este cas del futbol. Com el seu nom indica, els 75 jugadors que formen el No Sólo Fútbol Club Sagunto, no sols entrenen “**per a pegar-li bé a una pilota**”, com indica Alcaina. Durant els pròxims 10 mesos que dura la temporada, la línia educativa del club girarà al voltant de tres projectes. El primer és el de conèixer les institucions i les persones més rellevants de la localitat. A l'ajuntament de Sagunt li seguirà la Lira Saguntina, els Alts Forns o el museu de la Moreria. El segon projecte serà el de donar a conèixer als integrants del club el funcionament d'una empresa esportiva. Sota el lema Minut Zero. Tercer Temps, el tercer projecte anirà destinat als pares i mares dels joves, per a que abans dels partits es relacionen amb els pares i mares dels jugadors visitants i que així sancionen activitats incíviques i que no hi haja disputes entre ells.

 ![](/media/2ojfe245/53_c_no_solo_futbol_01.jpg)

Fundat en 2011, el No Sólo Fútbol Club Sagunto no disputa competicions oficials. El seu principal objectiu és educar en valors i fomentar la interacció de les famílies que ho componen. Dels 18 jugadors que formaven el primer equip fa 6 anys procedents del Col·legi Villar Palasí de Sagunt, hui ho formen 75 xiquets i xiquetes de diferents nacionalitats, però tots residents a Sagunt. El futbol és utilitzat com una plataforma perquè les famílies dels jugadors convisquen durant els 7 dies de la setmana afavorint la integració en l'equip i les seues famílies. El club, a més, no cobra els jugadors per participar, sinó que funciona a través de subvencions i de la venda de paperetes de rifa.

![](/media/klkjft4a/53_c_no_solo_futbol_03.jpg)  

*   [](http://www.facebook.com/sharer.php?u=https://aytosagunto.es/va/actualitat/l-equip-del-no-solo-futbol-club-sagunto-visita-el-consistori/ "Facebook")
*   [](http://twitter.com/share?url=https://aytosagunto.es/va/actualitat/l-equip-del-no-solo-futbol-club-sagunto-visita-el-consistori/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-equip-del-no-solo-futbol-club-sagunto-visita-el-consistori/ "Linked In")
*   [](mailto:?body=https://aytosagunto.es/va/actualitat/l-equip-del-no-solo-futbol-club-sagunto-visita-el-consistori/)